শশাঙ্ক মনোহরের পরবর্তী পর্যায়ে ভারতীয় বোর্ডের সঙ্গে আইসিসি-র সম্পর্ক নিয়ে নানা টানাপোড়েন লেগেই রয়েছে। আর সেই জল্পনাই যেন নতুন মাত্রা পেল। পাকিস্তানের সঙ্গে দ্বিপাক্ষিক সিরিজ বাতিলের খেসারত দিতে হল ভারতীয় মহিলা ক্রিকেট দলকে। কাটা গেল ৬ পয়েন্ট। আর তার জেরেই ২০১৭ বিশ্বকাপে সরাসরি যোগ্যতা অর্জন করতে পারল না উইমেন ইন ব্লু। তাই বলে কি বিশ্বকাপে আর দেখা যাবে না ভারতের মহিলা দলকে? এখনই এতটা আশঙ্কিত না-হলেও চলবে। রয়েছে হাজারো পারমুটেশন-কম্বিনেশন। সময় এর উত্তর দেবে।  
উরি হামলার পর থেকে ভারত-পাকিস্তান সম্পর্ক নিয়ে টানাপোড়েন লেগেই রয়েছে। সীমান্তে একাধিক হামলা থেকে সিরিজ বয়কট, সব মিলিয়ে দুই দেশের মধ্যে টেনশন চলছেই। গোটা বিশ্ব এই পরিস্থিতি সম্পর্কে ওয়াকিবহাল। এই অবস্থায় পাকিস্তানের সঙ্গে দ্বিপাক্ষিক সিরিজ বাতিল করে দেয় ভারত। ফলস্বরুপ ভারতের ৬ পয়েন্ট কেটে নেয় আইসিসি। বদলে পাকিস্তানকে দেওয়া হয় ২ পয়েন্ট বোনাস। আজ দুপুরে আইসিসি-র তরফে বিবৃতি দিয়ে এই গোটা বিষয়টি জানানো হয়। যার ফলে ২০১৭ বিশ্বকাপে সরাসরি যোগ্যতা অর্জনের স্বপ্নের সলিলসমাধি হয়ে যায়। 

মিতালি রাজ
ঘটনার পর থেকেই ক্ষোভে ফেটে পড়ে বিসিসিআই। সূত্রের খবর, আইসিসি-র এই সিদ্ধান্তের জেরে আসন্ন চ্যাম্পিয়নস ট্রফি বয়কট করতে পারে ভারতের পুরুষ দলও।
আরও পড়ুন
ভারত-পাক যুদ্ধ আর থামছে না। এবার সম্পূর্ণ অন্য কারণে ‘যুদ্ধ’ শুরু করল পাকিস্তান
লাম্বার স্মৃতি ক্রিকেটমাঠে ফিরিয়ে আনলেন এই ক্রিকেটার। কে তিনি?